– Тахана кхузахь вовшахкхеттарш беккъа нохчий хилла ца 1а. Россин регионашкара баьхкина а ца 1аш, иштта кхечу пачхьалкхашкара баьхкинарш а бу кхузахь. Уьш цхьаллиг цхьаъ нуьцкъала валийна вац. Иза гуш а ду. Массо а шайна Пайхамар (Делера салам-маршалла хуьлда цунна) везарна баьхкина бу. Ткъа и сийсазван г1ертачарна шайна т1ееъна сийсазалла. Цхьанна дагадан там бу, бусалба динна т1ехь х1унда леладо цара иза аьлла, церан боьхачу амалшна дуьхьала дерг бусалба дин бен дац, цундела царна иза ца деза. Вайн дин лардан оьшуш дац, х1унда, Дала Шен Сийлахьчу Къуръан чохь аьлла: – «Баккъала а, Къуръан Ша доссийна ду шуна. Ша лардийр а ду иза». Къилбаседан Кавказан Федеральни гонан 1елимнехан кхеташонан председател волу Кадыров Хож-Ахьмад-Хьаьжа а вара цу гуламехь. Шен могашалле ца хьоьжуш и гулам чекхбаллалц 1ийра иза цигахь. Ишттачу суьрто гойту бусалба нехан Делан дине а, Мухьаммад Пайхамаре (Делера салам-маршалла хуьлда цунна) а болу безам. Мехала дешнаш элира цо цигахь: